التبركَيكَة لي جابت “كَود” أن برنامج “ماستر شيف” ديال المشاهير كمل تصوير الحلقات ديالو في استوديوهات خارج كازا، وبقات ليهم غير الحلقة النهائية لي غادي يتم فيها تتويج واحد من النجوم والفلوس لي غادي ياخد غايعطيهم للجمعية لي لاعب على ودها. هاد العام المتفرجين غادي يشوفو وجوه كيعرفوها ولكن قليل فين كتبان بحال نعيمة بوحمالة وامال أطرش والشوبي واللائحة طويلة. التصوير لحد كتابة هاد السطورة دايز مزيان، الفرقة التقنية والنجوم كل واحد شاد تيقارو ومحتارم التدابير خوفا من كورونا، وكيتمناو أن التصوير النهائي يدوز بسلام باش كل واحد يمشي بحالو وهو صحيح فصيح. 
“ماستر شيف سيليبريتي” صور كَاع الحلقات وباقي ليهم غير يعرفو شكون غايدي اللقب هاد العام